ΦΕΣΤΙΒΑΛ ΕΛΛΗΝΙΚΗΣ ΜΟΥΣΙΚΗΣ ΣΤΗΝ ΙΣΠΑΝΙΑ
KALIMERA LAREDO
Ο Κοινωνικοπολιτιστικός Φιλελληνικός Σύλλογος Periplo (Περίπλους) που δραστηριοποιείται στη Βόρεια Ισπανία, με τη χορηγία του Δήμου του Λαρέδο (Κανταβρία), διοργανώνει το Kalimera Laredo, ένα πρωτότυπο φεστιβάλ ελληνικής μουσικής που φιλοδοξεί να φέρει σε επαφή το ισπανικό κοινό με την ελληνική μουσική παράδοση. Το εν λόγω φεστιβάλ, το οποίο θα λάβει χώρα από τις 9 ως τις 12 Απριλίου, περιλαμβάνει ποικίλες δραστηριότητες με ελεύθερη είσοδο, όπως  ομιλία για την ελληνική παραδοσιακή μουσική, μουσικό εργαστήρι, συναυλία ρεμπέτικου τραγουδιού και προβολή της ταινίας του Κ. Φέρρη Ρεμπέτικο. Ως παράλληλη δραστηριότητα, θα φιλοξενηθεί σε γκαλερί της παλιάς πόλης του Λαρέδο η έκθεση Μάνη από πέτρα και χρόνο με φωτογραφίες του βραβευμένου καλλιτέχνη Ανδρέα Ζαχαράτου.

Σκοπός του προγράμματος αυτού είναι η προσέγγιση του ελληνικού στοιχείου μέσα από την τέχνη της μουσικής και της φωτογραφίας, σε μια εμπειρία ουσιαστική και αυθεντική, μακριά από τα διάφορα στερεότυπα που δημιουργούνται κατά καιρούς για τη χώρα μας. Πρόκειται για μια προσπάθεια που έχει δουλευτεί με πολύ μεράκι από τους φιλέλληνες της περιοχής και έτυχε της στήριξης των τοπικών παραγόντων.

ΠΑΡΑΣΚΕΥΗ 10 ΑΠΡΙΛΙΟΥ, 19:00 / CASA DE CULTURA
ΟΜΙΛΙΑ: Η ΕΛΛΗΝΙΚΗ ΜΟΥΣΙΚΗ ΑΠΟ ΤΙΣ ΑΠΑΡΧΕΣ ΤΗΣ ΩΣ ΣΗΜΕΡΑ, ΜΕ ΤΟΝ ΣΠΥΡΟ ΚΑΝΙΑΡΗ
ΣΑΒΒΑΤΟ 11 ΑΠΡΙΛΙΟΥ, 10:30 - 14:00 / CASA DE CULTURA (AULA DE MÚSICA)
ΜΟΥΣΙΚΟ ΕΡΓΑΣΤΗΡΙ: Η ΕΛΛΗΝΙΚΗ ΠΑΡΑΔΟΣΙΑΚΗ ΜΟΥΣΙΚΗ, ΜΕ ΤΟΝ ΣΠΥΡΟ ΚΑΝΙΑΡΗ
ΣΑΒΒΑΤΟ 11 ΑΠΡΙΛΙΟΥ, 20:00 H / CASA DE CULTURA                                             
ΣΥΝΑΥΛΙΑ: ΡΕΜΠΕΤΙΚΟ, ΤΟ ΕΛΛΗΝΙΚΟ ΜΠΛΟΥΖ, ΜΕ ΤΟΥΣ ΝΙΚΟΛΑ ΣΥΡΟ & ΣΤΕΛΙΟ ΠΑΧΗ (ΜΠΟΥΖΟΥΚΙ, ΚΙΘΑΡΑ & ΦΩΝΗ) 
ΚΥΡΙΑΚΗ 12 ΑΠΡΙΛΙΟΥ, 19:00 / CASA DE CULTURA                        
ΣΙΝΕΜΑ: ΡΕΜΠΕΤΙΚΟ (1983, 150´), ΤΟΥ ΚΩΣΤΑ ΦΕΡΡΗ
ΠΑΡΑΛΛΗΛΗ ΔΡΑΣΤΗΡΙΟΤΗΤΑ
ΔΙΑΡΚΕΙΑ: 9 ΑΠΡΙΛΙΟΥ - 3 ΜΑΪΟΥ

ΩΡΑΡΙΟ ΛΕΙΤΟΥΡΓΙΑΣ: ΠΑΡΑΣΚΕΥΗ 19:00 - 21:30, ΣΑΒΒΑΤΟ 12:30 - 14:30 / 19:00 - 21:30 H & ΚΥΡΙΑΚΗ 12:30 - 14:30
ΕΓΚΑΙΝΙΑ: ΠΕΜΠΤΗ 9 ΑΠΡΙΛΙΟΥ, 20:30  
ΧΩΡΟΣ: ESPACIO CREATIVO SALA RÚAS, RÚA DEL MEDIO 1
ΕΚΘΕΣΗ ΦΩΤΟΓΡΑΦΙΑΣ: ΜΑΝΗ ΑΠΟ ΠΕΤΡΑ ΚΑΙ ΧΡΟΝΟ ΤΟΥ Α. ΖΑΧΑΡΑΤΟΥ                                
ΔΙΟΡΓΑΝΩΝΕΙ:
ΚΟΙΝΩΝΙΚΟΠΟΛΙΤΙΣΤΙΚΟΣ ΦΙΛΕΛΛΗΝΙΚΟΣ ΣΥΛΛΟΓΟΣ PERIPLO
ΧΟΡΗΓΟΣ:
ΔΗΜΟΣ ΤΟΥ ΛΑΡΕΔΟ – ΤΜΗΜΑ ΠΟΛΙΤΙΣΜΟΥ
ΣΥΜΜΕΤΕΧΟΥΝ:
CASA DE CULTURA

ESPACIO CREATIVO SALA RÚAS

TRIVIUM TEATRO ACCIÓN
PERIÓDICO PÁGINAS

ΠΛΗΡΟΦΟΡΙΕΣ:
Ιστοσελίδα: www.asociacionperiplo.es
E-mail: info@asociacionperiplo.es
Τηλ.: +34 663684013
